Document ID: 32012R0751

KOMISIJAS ĪSTENOŠANAS REGULA (ES) Nr. 751/2012
(2012. gada 16. augusts),
ar ko labo Regulu (EK) Nr. 1235/2008, ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 (1) atcelšanu un jo īpaši tās 33. panta 3. punktu un 38. panta d) punktu,
tā kā:
(1)
Komisijas Regulas (EK) Nr. 1235/2008 (2), kas grozīta ar Īstenošanas regulas (ES) Nr. 508/2012 (3) II pielikumu, IV pielikumā ir sniegts to kontroles organizāciju un kontroles iestāžu saraksts, kuras līdzvērtības nodrošināšanas nolūkos ir pilnvarotas trešās valstīs veikt pārbaudes un izdot sertifikātus.
(2)
Saistībā ar CERES Certification of Environmental Standards GmbH, Ecocert SA un Istituto Mediterraneo di Certificazione s.r.l. minētajā sarakstā nav minētas dažas trešās valstis, kodi un produktu kategorijas. Turklāt Ecocert S.A. gadījumā trūkst atsauces uz izņēmumu attiecībā uz ietvertajiem produktiem.
(3)
Tāpēc Regulas (EK) Nr. 1235/2008 IV pielikums attiecīgi būtu jālabo.
(4)
Lai nodrošinātu tiesisko noteiktību, šī regula būtu jāpiemēro no dienas, kad piemēro Īstenošanas regulas (ES) Nr. 508/2012 II pielikumu.
(5)
Šajā regulā paredzētie pasākumi ir saskaņā ar Bioloģiskās ražošanas regulatīvās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1235/2008 IV pielikumu labo saskaņā ar šīs regulas pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2012. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 16. augustā

Labels: 3
17
5